ประกาศคณะกรรมการควบคุมการขนส่งทางบก ประจำจังหวัดเชียงราย ฉบับที่ 38 (พ.ศ. 2549) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดเชียงราย สายที่ 2127 เชียงราย-เชียงของ-เชียงแสน ให้มีรายละเอียดแยกช่วงเชียงราย-บ้านหาดใต้-เชียงแสน

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดเชียงราย
ฉบับที่
๓๘ (พ.ศ. ๒๕๔๙)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดเชียงราย สายที่ ๒๑๒๗ เชียงราย-เชียงของ-เชียงแสน
ให้มีรายละเอียดแยกช่วงเชียงราย-บ้านหาดใต้-เชียงแสน[๑]
 

ตามที่ได้มีประกาศคณะกรรมการควบคุมการขนส่งทางบก ฉบับที่
๑๒๕ (พ.ศ. ๒๕๐๙) ลงวันที่ ๘ มีนาคม ๒๕๐๙ กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดเชียงราย สายที่ ๒๑๒๗ เชียงราย-เชียงของ และประกาศคณะกรรมการควบคุมการขนส่งทางบกประจำจังหวัดเชียงราย
ฉบับที่ ๙ (พ.ศ. ๒๕๒๕) ลงวันที่ ๓ ธันวาคม ๒๕๒๕ ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดเชียงราย สายที่ ๒๑๒๗ เชียงราย-เชียงของ เป็น เชียงราย-เชียงของ-เชียงแสน
นั้น

คณะกรรมการควบคุมการขนส่งทางบกประจำจังหวัดเชียงรายได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดเชียงราย ในการประชุมครั้งที่
๒/๒๕๔๗ เมื่อวันที่ ๑๗ กันยายน ๒๕๔๗ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๒/๒๕๔๙ เมื่อวันที่ ๑๗ มกราคม ๒๕๔๙ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดเชียงราย สายที่ ๒๑๒๗ เชียงราย-เชียงของ-เชียงแสน ให้มีรายละเอียดเส้นทางแยกช่วงเชียงราย-บ้านหาดใต้-เชียงแสน
โดยให้ใช้รายละเอียดเส้นทางดังต่อไปนี้ คือ

สายที่
๒๑๒๗ เชียงราย-เชียงของ-เชียงแสน
เริ่มต้นจากสถานีขนส่งผู้โดยสารจังหวัดเชียงราย ไปตามทางหลวงแผ่นดินหมายเลข
๑ (ถนนพหลโยธิน) ถึงสี่แยกแม่กรณ์ แยกซ้ายไปตามทางหลวงแผ่นดินหมายเลข ๑๐๒๐ ผ่านอำเภอเทิง
อำเภอขุนตาล ถึงอำเภอเชียงของ ไปตามทางหลวงแผ่นดินหมายเลข ๑๑๒๙ ผ่านบ้านเมืองกาญจน์
บ้านไร่ บ้านแซว บ้านสันทราย ไปสุดเส้นทาง ณ สถานที่จอดรถโดยสารประจำทางอำเภอเชียงแสน
ช่วงเชียงราย-บ้านหาดใต้-เชียงแสน
เริ่มต้นจากสถานีขนส่งผู้โดยสารจังหวัดเชียงราย ไปตามทางหลวงแผ่นดินหมายเลข ๑ (ถนนพหลโยธิน)
ถึงสี่แยกแม่กรณ์ แยกซ้ายไปตามทางหลวงแผ่นดินหมายเลข ๑๐๒๐ ผ่านอำเภอเทิง อำเภอขุนตาล
ถึงอำเภอเชียงของ ไปตามทางหลวงแผ่นดินหมายเลข ๑๑๒๙ ผ่านบ้านห้วยกอก บ้านห้วยเม็ง ถึงบ้านห้วยเย็น
แยกขวาไปตามทางหลวงชนบทหมายเลข ชร. ๔๐๐๗ ผ่านบ้านใหม่เจริญ บ้านหาดใต้ บ้านป่าคา แยกขวาไปตามทางหลวงชนบท
ผ่านบ้านปงของ บ้านสวนดอก ถึงบ้านแซว แยกขวาไปตามทางหลวงแผ่นดินหมายเลข ๑๑๒๙ ผ่านบ้านแซวกลาง
บ้านสบกก บ้านสบคำ ไปสุดเส้นทาง ณ สถานที่จอดรถโดยสารประจำทางอำเภอเชียงแสน


ประกาศ
ณ วันที่ ๑๘ เมษายน พ.ศ. ๒๕๔๙
วรชัย
อุตตมชัย
รองผู้ว่าราชการจังหวัด
รักษาราชการแทน
ผู้ว่าราชการจังหวัดเชียงราย
ประธานกรรมการควบคุมการขนส่งทางบก
ประจำจังหวัดเชียงราย





















นันทนา/ผู้จัดทำ
๒๖ มิถุนายน ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๖๐ ง/หน้า ๑๐๑/๒๒ มิถุนายน ๒๕๔๙